Komission asetus (ETY) N:o 2863/75, annettu 3 päivänä marraskuuta 1975, eläinten ruokintaan tarkoitetulle rasvattomalle maidolle annettavan tuen myöntämistä koskevista yksityiskohtaisista säännöistä annetun asetuksen (ETY) N:o 1105/68 muuttamisesta



Virallinen lehti nro L 285 , 04/11/1975 s. 0005 - 0005

Kreikank. erityispainos: Luku 03 Nide 14 s. 0100

Espanjank. erityispainos: Luku 03 Nide 9 s. 0178

Portugalink. erityispainos: Luku 03 Nide 9 s. 0178

Suomenk. erityispainos Alue 3 Nide 6 s. 0240

Ruotsink. erityispainos Alue 3 Nide 6 s. 0240



KOMISSION ASETUS (ETY) N:o 2863/75, annettu 3 päivänä marraskuuta 1975, eläinten ruokintaan tarkoitetulle rasvattomalle maidolle annettavan tuen myöntämistä koskevista yksityiskohtaisista säännöistä annetun asetuksen (ETY) N:o 1105/68 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 740/75(2), ja erityisesti sen 10 artiklan 3 kohdan, sekä katsoo, että asetuksen (ETY) N:o 804/68 voimassa olevan toisinnon 10 artiklan 1 kohdan toisessa alakohdassa rinnastetaan tuen myöntämisen osalta eläinten ruokintaan käytettävä kirnupiimä rasvattomaan maitoon, tämän rinnastuksen vuoksi on osoittautunut, että eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä 27 päivänä heinäkuuta 1968 annetun komission asetuksen (ETY) N:o 1105/68(3), sellaisena kuin se on viimeksi muutettuna asetuksella (ETY) N:o 2114/75(4), säännöksissä ei oteta huomioon sellaisia meijereitä, jotka käyttävät itse eläintensä ruokintaan tuottamaansa rasvatonta maitoa ja/tai kirnupiimää; mainittuja säännöksiä olisi tästä syystä täydennettävä erityisillä yksityiskohtaisilla säännöillä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 1105/68 5 a artikla seuraavasti: "5 a artikla 1. Asetuksen (ETY) N:o 986/68 2 artiklan 1 kohdan b alakohdan soveltamiseksi katsotaan, kun meijeri käyttää tuottamaansa rasvatonta maitoa ainoastaan eläintensä ruokintaan. 2. Tällainen meijeri voi saada tukea ainoastaan a) sellaisille määrille rasvatonta maitoa, jotka se on ilmoittanut kirjallisesti toimivaltaiselle toimielimelle käyttävänsä eläintensä ruokintaan ja b) jos sillä on hallussaan 5 artiklassa tarkoitettu kuukausittainen selvitys. 3. Jos kuitenkin 1 kohdassa tarkoitetussa tapauksessa kyseessä on ainoastaan kirnupiimä, meijeri saa tukea tuotettua ja myytyä voikiloa kohden 2,2 kilogrammaa rasvatonta maitoa vastaavan määrän. Edellä 5 artiklan 1 kohdassa tarkoitetun kuukausittaisen selvityksen on sisällettävä myös tuotettuja ja myytyjä voimääriä koskevat tiedot, jotka on todistettava erityisesti toimitusmääräyksin ja laskuin." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tätä asetusta sovelletaan 1 päivästä huhtikuuta 1975 asianosaisen meijerin pyynnöstä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä marraskuuta 1975. Komission puolesta P. J. LARDINOIS Komission jäsen (1) EYVL N:o L 148, 28.6.1968, s. 13 (2) EYVL N:o L 74, 22.3.1975, s. 1 (3) EYVL N:o L 184, 29.7.1968, s. 24 (4) EYVL N:o L 215, 13.8.1975, s. 12